ທ່ານ ຄຳມະນີ ໄຊ ດວງຕາ ສະມາຊິກສະພາແຫ່ງຊາດ ຊຸດທີ IX ປະຈໍາເຂດເລືອກຕັ້ງ ທີ 04 ແຂວງອຸດົມໄຊ, ປະທານຄະນະກຳມະການວັດທະນະທຳ-ສັງຄົມ ແລະ ບັນດາເຜົ່າ ສພຂ ເຂົ້າຮ່ວມກອງປະຊຸມວິສາມັນ ກຳມາທິການວັດທະນະທຳ-ສັງຄົມ ສພຊ (ຜ່ານລະບົບທາງໄກ).
ໃນຕອນເຊົ້າຂອງວັນຈັນ, ວັນທີ 23 ພຶດສະພາ 2022 ທີ່ຫ້ອງປະຊຸມສະພາແຫ່ງຊາດ ພາຍໃຕ້ການເປັນປະທານຂອງທ່ານ ນາງ ທຸມມາລີ ວົງພະຈັນ ປະທານກຳມະທິການວັດທະນະທຳ-ສັງຄົມ ສພຊ, ມີບັນດາທ່ານສະມາຊິກສະພາແຫ່ງຊາດ ທີ່ສັງກັດຢູ່ກຳມາທິການ ວັດທະນະທຳ-ສັງຄົມ ສພຊ 18 ເຂດທົ່ວປະເທດເຂົ້າຮ່ວມ.
ກອງປະຊຸມພາຍຫລັງໄດ້ຮັບຟັງການລາຍງານ ແລະ ປະ ກອບຄໍາຄິດຄໍາເຫັນ ທ່ານ ນາງ ທຸມມາລີ ວົງພະຈັນ ປະທານກອງປະຊຸມໄດ້ຮຽກຮອງ ໃຫ້ແຕ່ລະເຂດເອົາໃຈໃສ່ໃນການຕິດຕາມກວດກາ, ການຈັດຕັ້ງປະຕິບັດທ່ອງທ່ຽວສີຂຽວ, ການເປີດປະເທດຕິດພັນກັບການປ້ອງກັນ ແລະ ຮັບມືການແຜ່ລະບາດພະຍາດໂຄວິດ-19 ແລະ ໃຫ້ແຕ່ລະເຂດທົ່ວປະເທດຕ້ອງຈັດກອງປະຊຸມຮ່ວມກັບພະແນກການ, ຂະແໜງການທີ່ກ່ຽວຂ້ອງໂດຍສະເພາະແມ່ນ: ການແຜ່ລະບາດຂອງພະຍາດໂຄວິດ-19, ພະແນກຖະແຫຼງຂ່າວ, ວັດທະນະທຳ ແລະ ທ່ອງທ່ຽວ, ສະພາການຄ້າ ແລະ ສະມາຄົມທຸລະກິດບໍລິຫານ ໃຫ້ໄດ້ຂໍ້ມູນຊັດເຈນທີ່ສຸດເພື່ອລາຍງານຕໍ່ກອງປະຊຸມຄະນະປະຈຳສະພາແຫ່ງຊາດ.
ພາບ-ຂ່າວ: ແສງພອນ ອິນນະລົງ.